Og også blant politikere er det et økende ønske om å endre arveloven slik at førstefødte arver tronen, uansett kjønn. Den over 300 år gamle loven sier også at verken katolikker eller noen som er gift med en katolikk, kan arve den britiske tronen. – I prinsippet synes jeg at begge disse lovene bør endres, sier Cameron til BBC Radio. – Men det vil ta tid, for det er ikke bare opp til oss. Dette skal andre også ha et ord med i laget på, sier han. For at loven om tronfølgere kan endres, må nemlig samtlige av de 16 Samveldelandene, der dronning Elizabeth er statsoverhode, gi sitt samtykke.